סאטורן (כדורגל)

**מועדון הכדורגל סאטורן ראמנסקויה** (ברוסית: Футбольный клуб «Сатурн» Раменское) היא קבוצת כדורגל רוסית המייצגת את העיר ראמנסקויה שבמחוז מוסקבה, ומתמודדת בליגה השנייה ברוסיה. הקבוצה מכונה "החייזרים" (ברוסית: "Инопланетяне") בשל השם "סאטורן".

## היסטוריה
[ממוזער|300px|שחקני סאטורן נגד שחקני [צסק"א מוסקבה (כדורגל)|צסק"א מוסקבה במסגרת ליגת העל הרוסית, אפריל 2007]]
מועדון הכדורגל הוקם לראשונה בשנת 1946 בשם "סנייפר" (Снайпер ברוסית) בחסות מפעל ראמנסקויה לחומרי בנייה. בשנים 1951–1957 נקראה בשם קריליה סובייטוב ולזמן קצר שונה שמה ל"טרוד" (בשנים 1958-1959) לפני שהקבוצה החלה להיקרא **סאטורן** החל משנת 1960.

בשנת 1988 הקבוצה העפילה לליגה הסובייטית השנייה ושיחקה בה במשך 6 עונות. בעונת 1992 הפכה הליגה לליגה הרוסית השנייה ובעונת 1994 אף איבדה את מעמדה המקצועני אך עונה לאחר מכן שבה לליגה המקצוענית ובעונת 1996 העפילה לליגת המשנה הרוסית בה התמודדה במשך 3 עונות רצופות. בעונת 1999 העפילה לראשונה בתולדותיה לליגת העל הרוסית בכדורגל בה התמודדה עד עונת 2011. בשנים 2002–2004 ערוץ הטלוויזיה REN TV היווה הספונסר הראשי של הקבוצה.

בינואר 2011 מנהלי ליגת העל הרוסית הדיחו את הקבוצה לליגת המשנה, בשל קשיים פיננסיים שצצו במהלך עונת 2010 ואת מקומה בליגה הבכירה נטלה קרסנודאר מליגת המשנה שסיימה חמישית בעונת 2010 בליגה הרוסית הראשונה. ב-2011 הודיעו ראשי הקבוצה על פירוקה הסופי ואת מקומה בליגה נטלה קבוצת הבת שלה "סאטורן-2".

בעונת  הקבוצה שבה לפעילות. אך עונה לאחר מכן (עונת 2014/2015) שוב נאלצה להשהות את פעילותה, אך כבר בעונת 2016/2017 שבה להתמודד בליגה הרוסית השנייה.

נכון לשנת 2024 הקבוצה משחקת בתחרויות של הליגה הרוסית השנייה בכדורגל (השלישית בחשיבותה).

## הישגים לפי עונה (מעונת 1968)

## סגל הקבוצה
### שחקנים מפורסמים בעבר
*  דמיטרי קיריצ'נקו
*   ויקטור אונופקו
*  גוגיטה גוגואה
*  אדגראס צ'סנאוסקיס
*   אלכסיי ארמנקו

### מאמנים
רשימת מאמני הקבוצה משנת 1987:

## אצטדיון הקבוצה
ממוזער
אצטדיון סאטורן בשכונת ראמנסקויה במוסקבה משמש כמגרשה הבייתי של קבוצת סאטורן מאז נחנך בשנת 1999. האצטדיון מכיל 14,685 מושבים ושופץ במהלך מאי-יוני 2002. במחזור ה-30 בליגה בעונת 2007, באצטדיון נערך משחק האליפות של זניט סנקט פטרבורג שהתארחה אצל סאטורן והניפה את גביע האליפות בסיום המשחק. ב-2 בנובמבר 2008 נערך משחק האליפות של רובין קאזאן שהתארחה אצל סאטורן ובסיום המשחק חגגה את זכייתה באליפות, אך רשמית הוענק לה גביע אליפות ב-9 בנובמבר באצטדיון המרכזי בקאזאן.

בשנים 2012 ו-2013 טורפדו מוסקבה אירחה את משחקי הבית שלה באצטדיון לאחר שמגרש אדוארד סטרלצוב לא עמד בתקנים של ליגת המשנה הרוסית.

האצטדיון שימש כמגרש הבייתי של טורפדו גם בעונת 2013/2014 כשבאותה עונה אנז'י מחצ'קלה אירחה את משחקיה במסגרת האירופית. ביוני 2017 נבחרת רוסיה בכדורגל נשים אירחה מספר משחקי ידידות.

## סאטורן 2
ממוזער
ממוזער|לוגו הקבוצה בשנים 2004-2011
**מועדון הכדורגל "סאטורן 2"** (ברוסית: **ФК Сатурн-2**) הוא קבוצת המילואים של סאטורן. הקבוצה הוקמה ב-1991 ועד 2004 ייצגה את העיירה דולגופרודני שבמחוז מוסקבה בליגה הרוסית השנייה והיוותה קבוצת כדורגל עצמאית לפני שנרכשה ב-2004 על ידי קבוצת האם של סאטורן והפכה לקבוצת הבת שלה. ב-2011 שוב הייתה לקבוצה עצמאית ועברה להשתמש במשאבי קבוצת סאטורן שהתפרקה, אך ב-2014 שוב הוכפפה לסאטורן, כשהוקמה מחדש. בשנים 1991–2004 נקראה בשם "קוסמוס". מאז 2004 נקראת בשם סאטורן-2.

## תארים והישגים
* **אליפות [[ליגת המשנה הרוסית]]**: 1998
* **[[הגביע הרוסי בכדורגל]]**: חצי גמר 2001/2002, 2005/2006

## קישורים חיצוניים

* 

* 

## הערות שוליים

*
קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1946
קטגוריה:מחוז מוסקבה: מועדוני כדורגל